**Tumačenje broj 34/23 od 21. rujna 2023.g.**

Vezano za pojašnjenje ostvarivanja prava na bolovanje radnika koji je s poslodavcem dogovorio rad nakon 65. godine života, a s obzirom da predmetno nije uređeno Kolektivnim ugovorom već posebnim propisima čije tumačenje nije u nadležnosti Komisije, ista upućuje na odredbe *Zakona o obveznom zdravstvenom osiguranju.* Vezano za upit za slučaj ako radnik i poslodavac dogovore rad nakon 65. godine života radnika, tko isplaćuje plaću, materijalna prava, mirovinsko osiguranje i sl., čini li to Grad Zagreb ili dječji vrtić iz vlastitih sredstava, Komisija upućuje da se sukladno odredbama Kolektivnog ugovora za odobreni broj i strukturu radnika predškolskih ustanova, plaće i materijalna prava tih radnika osiguravaju iz sredstava proračuna Grada Zagreba.

Tragom navedenog predmetno se odnosi i na slučajeve ako radnik i poslodavac dogovore rad nakon 65. godine života radnika.